<classify> MKUU wa Jeshi la Polisi nchin IGP, Simon Sirro amesema waliohusi- ka na vitendo vya mauaji ya Watanzania 9 baada ya kupigwa risasi na wengine kushambuliwa kwa mapanga na watu wasiojulikana walianza chokochoko hizi eneo la Kibiti mkoani Pwani na walipovurumishwa na jeshi la Polisi, wengine walikimbilia nchi jirani ikiwemo Msumbuji. Watu hao waliuawa na watu aliokuwa wameva- lia sare za jeshi kwenye kijiji cha Mtole kilichopo mpakani mwa Tanzania na Msumbiji pembezoni mwa mto Ruvuma na akasisitiza kuwa watasakwa popote walipo na watachukuliwa hatua za kisheria huku akiwahakikishia Watanzania ulinzi na usalama.IGP Sirro alisema hayo jana wakati alipokuwa akizungumza na wakazi wa Kata ya Kitaya halmshauri ya Wilaya ya Mtwara wakati wa mkutano wa hadhara uliofanyika katika kata hiyo mara baada ya kutembelea kata hiyo kwa lengo la kusalimiana na kuwapa pole Watanzania hao. Mauaji hayo yalitokea Juni 26 mwaka huu ambapo wanawake watatu na mtoto mmoja wameshikiliwa lakini pia wanawake saba walite- kwa kwa muda wakati wa tukio hilo la mauaji na kisha kuachiwa, huku mmoja kati yao alitumwa ujumbe aje aseme kwa serikali ya Tanzania. Mkuu huyo wa polisi atuma salamu kwa wa- husika wa mauaji hayo kuwa, Tanzania ni nchi yenye amani ila kwa wale ambao hawajazoea amani watapata tabu na kueleza kuwa mchezo huo walianzia maeneo ya Kibiti na kisha baadhi yao kukimbilia Msumbiji.Mtanzania Fatuma Masudi aliyenusurika katika mauaji hayo alipewa ujumbe afikishe kwa serikali ya Tanzania uliokuwa unas- ema: Tunakupa salamu uende ukasema huko kwenu yakikauka tu maji tunavuka sisi wala hatuogopi nenda kaseme. Somoe Mkilwa ambaye aliamriwa kuondoka nchini humo na wahusika wa mauaji hayo akitoa ush- uhuda kwa kile kilichotokea alisema, walinigongea kibandani kwangu wali- kuwa watatu, wakachukua tochi wakamulika mulika wakaniuliza wewe mama uko na nani nikawaambia niko peke yangu, una unga na mchuzi tunataka utupikie ugali nikawaambia sina mchuzi basi wakakuta unga wakachukuwa wakaniambia nenda kwenu hii nchi sio salama.Hata hivyo serikali ya Tanzania kesho inakutana na serikali ya Msumbiji ili kuweka mambo sawa kufua- tia tukio hilo la mauaji kwa wakazi wa kata hiyo huku watanzania wakitahad- harishwa kutoenda nchini humo kwa sasa hadi hapo hali itavyokuwa shwari.  <topic>: KITAIFA 